Treurmaina

De treurmaina of treurprotter  (Acridotheres tristis) is in sjongfûgel út de famylje protterfûgels (Sturnidae). De soarte hat in grut ferspriedingsgebiet en wurdt by ús as in ynvasive soarte beskôge. 

 Skaaimerken 
De soarte is in brune fûgel fan likernôch 23 sm lang. De kop is swart mei in giel neaken plak om 'e eagen en in giele snaffel en poaten. Op 'e wjukken binne grutte wite plakken, dy't yn 'e flecht goed te sjen binne.   

 Fersprieding 
De treurmaina komt oarspronklik yn tropyske gebieten fan Súdeast-Aazje foar yn iepen boskeftige kriten, lânbougebieten, by delsettings en yn stêden.

Fan 'e soarte wurde twa ûndersoarten erkend:

 Acridotheres tristis tristis: fan súdlik Kazachstan, Turkmenistan en eastlik Iran oant súdlik Sina, Yndosina, Malakka en súdlik Yndia. 
 Acridotheres tristis melanosternus: Sry Lanka.

Troch ûntsnapte koaifûgels en yntrodusearre fûgels binne der populaasjes op in soad plakken bûten it oarspronklike ferspriedingsgebiet ûntstien, benammen yn grutte dielen fan it Midden-Easten, Sintraal-Aazje, Austraalje en Nij-Seelân, mar ek op eilannegroepen yn Oseaanje, yn 'e Yndyske Oseaan (Komoaren, Seysjellen ) en de Atlantyske Oseaan (Sint-Helena, Ascension en Tristan da Cunha) en yn Afrika (Súd-Afrika, Egypte en Simbabwe). Waarnimmings yn Jeropa (ynklusyf de Kanaryske Eilannen, Frankryk en Itaalje) komme nei alle gedachten fan dy fûgels ynstee fan 'e oarspronklike populaasje. 

De soarte is yn 2021 ek yn It Hearrenfean waarnommen. De provinsje Fryslân hie opdracht jûn om de fûgels út de natuer te ferwiderjen. De oarsprong fan 'e fûgels wiene mooglik ûntsnapt of út finzenskip frijlitten. As se fongen waarden, soene se nei in spesjalisearre opfang brocht wurde.

 Hâlden en dragen 
Treurmaina's binne net tier en ite ynsekten, fruit, griente en meie ek wol by jiskebulten omskarrelje oft dêr wat fan harren gading is. Se kinne in fruchtbeam plonderje en wurde dêrfandinne as pleachfûgel beskôge. 

De treurmaina is monogaam en boud it nêst yn in beam holte of yn muorren en oare keunstmjittige nêstplakken. De nêsten wurde fan blêd, gers, fearren en ôfeart makke en in lechsel bestiet út fjouwer oant seis aaien. De âlders briede de aaien yn 13 oant 18 dagen út en fleane nei likernôch 30 dagen út. Nei in jier binne se geslachtsryp. Ofhinklik fan it ferspriedingsgebiet kin de fûgel mear as ien kear briede. Se wurde likernôch 4 jier âld.  

De treurmaina kin minsken neiprate.

 Koaifûgel 
De treurmaina is in populêre koaifûgel en libbet graach tichteby minsken. Sûnt 2019 wurdt de fûgel troch de EU as ynvasyf beskôge. It is dêrom yn 'e EU ferbean om de soarte te fokken, te hâlden, te ferhanneljen, út te wikseljen of te ferfieren.

 Status 
De soarte hat in grut ferspriedingsgebiet en in grutte populaasje mar nimt yn it oarspronklike gebiet yn oantallen ôf. De wrâldpopulaasje wurdt op 200 miljoen fûgels rûsd (2017). De Ynternasjonale Uny foar it Behâld fan 'e Natuer (IUCN) klassifisearret de soarte as net bedrige (Least Concern, 2024).

Kategory:Fûgelsoarte
Kategory:Maina
Kategory:Lânseigen fauna yn Afganistan
Kategory:Lânseigen fauna yn Bangladesj
Kategory:Lânseigen fauna yn Bûtan
Kategory:Lânseigen fauna yn Kambodja
Kategory:Lânseigen fauna yn Sina
Kategory:Lânseigen fauna yn Yndia
Kategory:Lânseigen fauna yn Iran
Kategory:Lânseigen fauna yn Kazachstan
Kategory:Lânseigen fauna yn Laos
Kategory:Lânseigen fauna yn Maleizje
Kategory:Lânseigen fauna yn Birma
Kategory:Lânseigen fauna yn Nepal
Kategory:Lânseigen fauna yn Pakistan
Kategory:Lânseigen fauna yn Singapoer
Kategory:Lânseigen fauna yn Sry Lanka
Kategory:Lânseigen fauna yn Tailân
Kategory:Eksoat yn Austraalje
Kategory:Eksoat yn Bachrein
Kategory:Eksoat yn Brûnei
Kategory:Eksoat yn de Komoaren
Kategory:Eksoat yn de Cookeilannen
Kategory:Eksoat yn Egypte
Kategory:Eksoat yn Fidzjy
Kategory:Eksoat yn Yndoneezje
Kategory:Eksoat yn Irak
Kategory:Eksoat yn Kiribaty
Kategory:Eksoat yn Koeweit
Kategory:Eksoat yn Kirgyzje
Kategory:Eksoat yn Madagaskar
Kategory:Eksoat yn de Maldiven
Kategory:Eksoat yn Mauritsius
Kategory:Eksoat yn Nij-Kaledoanje
Kategory:Eksoat yn Nij-Seelân
Kategory:Eksoat yn Oman
Kategory:Eksoat yn Katar
Kategory:Eksoat yn Reünion
Kategory:Eksoat yn Samoä
Kategory:Eksoat yn Saûdy-Araabje
Kategory:Eksoat yn de Seysjellen
Kategory:Eksoat yn de Salomonseilannen
Kategory:Eksoat yn Súd-Afrika
Kategory:Eksoat yn Sint-Helena
Kategory:Eksoat yn Tadzjikistan
Kategory:Eksoat yn Tonga
Kategory:Eksoat yn Turkmenistan
Kategory:Eksoat yn Turkije
Kategory:Eksoat yn de Feriene Steaten
Kategory:Eksoat yn Fjetnam
Kategory:Eksoat yn Simbabwe
Kategory:Eksoat yn Fanûatû
Kategory:Eksoat yn Oezbekistan
Kategory:Eksoat yn de Feriene Arabyske Emiraten
Kategory:Eksoat yn Ascension
Kategory:Eksoat yn Tristan da Cunha